
Αυσϊγαοϊ 

Τῃ6 ἵγαηςϊίοη ΤΓοπι ἴπε ἃρθ οἵ ἴῃθ Πιᾶσῃἰπθ απα ἴῃΠα εοΓγΓγθδςροπαἰΠρ πιθοΠαπἰςτίο ρεΓγοθρῖίίοη οἳ 
«ρ808, ἃ ϱοΠηςΘ6αµθηςθ οἱ ἴηπο αοΠἰενεπιθεηϊς οἱ ἴπα Ιπαμςίγίαἰ Βονομμῖίοη, ἰπ ἴπο Αρο οἳ ἴῃα 
ἰη[ογπιαϊίοη γονο]μῖίοη Πα ἰπ]αρες, Ργουρῃϊ ΓμΓίΠ6Γ Γασίσαἱ «ῄαηρος ἴηπ [ἱνίηρ σἴαπααγας αΠπα ἴῃθ 
ρεγεθρίια(| σἰαῖς οἳ «ραϊία[| «ἰγμοῖμ[ος. Τδενὶσίοης, Ιηϊεγπεῖ, πιοαςΓη αἱρίίαί πιθαία, αΓθ ]μςίῖ 5οΠθ 
οἳ ἴμε οἰοπιεηῖς ἴμαϊ Πανε γοάςῄπαα ἴῃε |Ιορίς οἳ «ραςθ ΡομµηααΓί6ς. Τηίς «ΠοΓῖ 6558Υ ἰς 4η οχοθΓρῖ 
{ΓΟΠΙ ἃ Ι6οἵῖμΓθ αἲ ἴμθ 5εῃοο[ οἳ ΑγεπιϊεοϊµγαΙ Εηρἰπθεγίηρ οἳ ἵῃα ΝΤΟΑ, οηϊϊτ]θα “ΙΠ 58αΓεΠ οἱ 
Βοιωπααγίθς”. Της ορ[εοῖ οἱ ἴΠὶς ΓΘςΘ8ΓΕΗ ἵνας ἴπε σἴμαγ οἱ ἵηε «εοποθρῖ οἱ ΡΟΜΠάΦΒΗΥ, ΓΓΟΠΙ αη 
αΓοΠιϊθΘεϊιΓα ροϊηπῖ οἳ νἰθνν, ἃ5 νΝ6Ι| ας ἵΠς ἴΠοΓγοιρβῃ απαιγσὶς οἱ ἴπθ ροςςἱβ!Πῖγ οἱ Ρροµπααγίες ἴο 
αθΠης ναγίοις «ραςθ Τογπιαϊίοης ννΙίΏ αἰῃῆεγεηῖ οαμα[Ιίας. 


Το κείµενο αυτό αποτελεί ένα µικρὀ απόσπασμα απὀ Διάλεξη στη Σχολή Αρχιτεκτόνων 
Μηχανικών του ΕΜΠ, µε τίτλο "Αναζητώντας τα όρια". Αντικείµενο της έρευνας αυτής ήταν η 
µελέτη της έννοιας του ορίου, από αρχιτεκτονική σκοπιά, καθώς και η διεξοδική ανάλυση της 
δυνατότητας των ορίων να καθορίζουν ποικίλα μορφώματα χώρου µε διαφορετικές ποιότητες. 


Το πέρασμα απὀ την «εποχή της μηχανής» και την αντίστοιχη µηχανιστική αντίληψη του χώρου 
-απόρροια των επιτευγμάτων της Βιομηχανικής Επανάστασης- στην εποχή της «επανάστασης 
της πληροφορίας» και των εικόνων, επέφερε περαιτέρω ριζικές αλλαγές στο βιοτικό επίπεδο 
αλλά και στην αντιληπτική κατάσταση των χωρικών δομών. Η τηλεόραση, το διαδίκτυο 
(πιεγηεῖ), τα σύγχρονα ψηφιακά µέσα απεικόνισης, αποτελούν µερικά µόνο από τα στοιχεία 
που επαναπροσδιόρισαν τη λογική των ορίων του χώρου. 


Με την ανάπτυξη των νέων τεχνολογιών, η κοινωνική συνοχή και οι γνωστοί τρόποι 
επικοινωνίας µέσα στην πόλη, βασισμένοι στη χωρική συνάφεια και γειτνίαση, ανατρέπονται, 
µε συνέπεια ο ρόλος του δημόσιου χώρου ὡς χώρου επικοινωνίας να εξασθενεί και νέες 
μορφές επικοινωνίας να τον υποκαθιστούν. Η επιρροή των µέσων επικοινωνίας στην 
καθημερινή ζωή έχει μεταβάλλει και την έννοια της ιδιωτικότητας. Αλληλεπιδρώσες 
τεχνολογίες επιτρέπουν σε κάποιον να είναι σωματικά µόνος και όµως να εξακολουθεί να 
βρίσκεται σε επαφή -ή σωστότερα να συνδέεται- µε άλλους ανθρώπους (π.χ. µέσω του 
διαδικτύου). Έτσι, επαναπροσδιορίζεται ο ορισμός και η σημασία των λέξεων «ιδιωτικότητα», 
«μονιμότητα», όρια ανάμεσα στο δυνητικό (νἰγίµα|) καιτο (εν ενεργεία) πραγµατικό. 


Οι σύγχρονες βασικές δοµές των κτιρίων αλλά και των πόλεων είναι τα δίκτυα τα οποία 
επιτρέπουν τη χρήση µέσων επικοινωνίας όπως είναι το τηλέφωνο και ο υπολογιστής. Η 
σηµερινή αρχιτεκτονική πρακτική καλείται να αντιμετωπίσει τις ροές των δικτύων, να 
συγχωνεύσει τις παρεχόμενες ανέσεις και να συσχετιστεί µε τη δοµή τους. Σύμφωνα µε τον 
(α5ΐειἰς «δεν ζούμε πλέον σε µια κατάσταση που καδορίζεται από τον χώρο των τόπων. Ζούμε 

σε ένα περιθἀάλλον που καδορίζεται απὀ τον χώρο των ροών: τα χρήματα ρέουν όπως οι 
πληροφορίες, η τεχνολογία ρέει όπως οι πληροφορίες, η γνώση ρέει όπως οι πληροφορίες». 


Η συνεχής χρήση της πληροφορικής και επικοινωνιακής τεχνολογίας {Ι6Τ) στην καθημερινή 
πρακτική, εν αντιθέσει µε το παρελθόν όπου απαιτούνταν η παρουσία του ανθρώπου, έχει 
δημιουργήσει ένα νέο χώρο, παράλληλο προς τον Φυσικό: τον οιονεί (νἰγῖμαβ!) χώρο. Η 
πραγματοποίηση σχέσεων, δράσεων και επαφών ανάµεσα σε φυσικούς χώρους σε µεγάλη 
απόσταση μεταξύ τους, σε πραγµατικό ή µη-πραγματικό χρόνο (ασύγχρονη επικοινωνία), 
ενεργοποιεί αυτόν τον δυνητικό χώρο προσδίδοντάς του µια συνεχώς εναλλασσόμενη µορφή. 
Κατά τον ΒαςΠία «υπάρχουν δύο καταστάσεις που πρέπει να δεωρήσουμε: ο φυσικός χώρος της 
αρχιτεκτονικής όπως τον γνωρίζαμε ανέκαῦεν όπου η κλειστότητα, η µορφή και ἡ µονιµότητα 
θα συνεχίσουν να παίζουν αδιαμφισθήτητα καθοριστικό ρόλο, και η οιονεί αρχιτεκτονική, που 
τώρα αναδύεται απὀ τον ψηφιακό κόσµο του Διαδικτύου (ΙπίθΓπεί). Αντικείµενα, χώροι, κτίρια 
και ιδρύματα µπορούν πλέον να κατασκευάζονται, να πλοηγούνται, να κατανοούνται, να 
θιώνονται και να χειρίζονται κατά µήκος ενός παγκόσμιου δικτύου. Αυτή είναι µια νέα 
αρχιτεκτονική ρευστότητας Και µεταθλητότητας θασισµένη στις τεχνολογικές εξελίξεις και 
ωδούμενη απὀ µια θασική ανρώπινη επιδυµία να εξετάσει το άγνωστο. Το αναπόφευκτο 
μονοπάτι Και για τις δύο αυτές αρχιτεκτονικές, την πραγματική και την εικονική, ὃα είναι αυτό 
της σύγκλισης Και της ανάδειξης». 


Σε αυτόν τον υβριδικό, ρευστό χώρο πρέπει να διερευνηθεί η σημασία και ο ρόλος των ορίων, 
η τοποθεσία των δραστηριοτήτων και των συνεπαγόµενων χωρικών σχέσεων {τι είναι δημόσιο, 
τι ιδιωτικό;). Το πρὠτο µεγάλο βήμα προς αυτή την κατεύθυνση ήταν η εμφάνιση των 
υπολογιστών και του διαδικτύου στα κτίρια, τόσο τα ιδιωτικά όσο καιτα δηµόσια. Με αυτό τον 
τρόπο, µια µεγάλη µερίδα των ανθρώπινων δραστηριοτήτων µπορεί να επιτευχθεί χωρίς τη 
μετάβαση στον Φυσικό χώρο όπου αυτές λαμβάνουν µέρος. Η εργασία, η εκπαίδευση, το 
εμπόριο και οι συναλλαγές μπορούν να γίνουν τμηματικά ή καθολικά απὀ την κατοικία (βλ. και 
παρακάτω). Έτσι, οι δραστηριότητες µε κατδι!θ217; εξοχήν δηµόσιο χαρακτήρα εισβάλουν 
στην ιδιωτική σφαίρα µέσω των προσωπικών υπολογιστών. 


Στην τυπική - κλασική αντίληψη µιας επιχείρησης, για παράδειγµα, κάθε εργαζόμενος κατείχε 
µια θέση εργασίας σε έναν συγκεκριµένο γραφειακό χώρο. Από την άλλη πλευρά, ο 
εργαζόμενος που συμμετέχει σε µια δυνητική επιχείρηση μοιράζεται ορισμένα µέσα, κινητά, 
ακίνητα και λογισμικά µε άλλους υπαλλήλους µέσω τηλεργασίας. Το µέλος της συμβατικής 
επιχείρησης περνούσε απὀ τον ιδιωτικό χώρο της κατοικίας του στο δηµόσιο χώρο του τόπου 
εργασίας. Αντίθετα, ο τηλεργαζόµενος μετατρέπει τον ιδιωτικὀ χώρο σε δηµόσιο, και 
αντιστρόφως . Μπορεί, επομένως, ορισμένες Φορές να διαχειρίζεται σύµφωνα µε καθαρά 
προσωπικά κριτήρια µια χρονικότητα δημόσια. Τα όρια δεν είναι πια αυτονόητα. Αποκτούν 
περαιτέρω ιδιότητες από τις υλικές. Οι τόποι και οι χρόνοι αναμειγνύονται. Οι ίδιες οι έννοιες 
του δηµόσιου και του ιδιωτικού τίθενται σε αμφισβήτηση. Τα πράγµατα έχουν ευκρινή όρια 
µόνο στο επίπεδο του πραγματικού. 


Κατά συνέπεια, η οθόνη του υπολογιστή μετατρέπεται σε µια νέα µορφή ορίου ανάµεσα στον 
ιδιωτικό και τον δηµόσιο χώρο. Αποτελεί πλέον ένα ψηφιακό όριο. Η ΝΜίπκα ΠὨιρρεἱάαπι 
υποστηρίζει ότι «ἠ οὐόνη του υπολογιστή, περισσότερο απὀ την τηλεόραση, έχει 
µετασχηματίσει εντατικά και εκτεταμένα το νόηµα της όψης ως ορίου - συνόρου. Εν αντιδέσει 
προς την εξωστρεφή φυσικότητα των μακρινών πλέον προγόνων της οδόνης. οι οποία έδρασαν 
ως λεπτά φύλλα, προς τους κρυφούς ιδιωτικούς χώρους του ατόμου, ο εξωτερικός µας κόσμος 
είναι μόνιμα πλέον δαμμένος στους πιο ενδόµυχους ιδιωτικούς µας χώρους». 

Η χρήση για παράδειγµα πάνελ ΙΕΏ, τα οποία έχουν την ικανότητα να αναπαράγουν σε 
Ψηφιακή µορφή τις δραστηριότητες που λαμβάνουν µέρος στο εσωτερικό ενός κτιρίου και να 
τις προβάλλουν σε κοινή θέα πάνω στην εξωτερική επιφάνεια ενός τοίχου, μετατρέπουν το 
μέχρι πρότινος σαφές οριακό όριο (τοίχος) σε µια δυναμική μεμβράνη επίδειξης εικόνων. Αλλά 
και άλλα µέσα, όπως οι διάφοροι αισθητήρες που µεταλλάσσουν την όψη των επιφανειών που 
τους φέρουν, µε την αλλαγή των τιμών ορισμένων δεδοµένων (χαρακτηριστικό είναι το 
παράδειγµα του ονομαζόµενου «Πύργου των Ανέμων» του ΤΟΥο Ιἱο ), οι κάµερες κ.λπ. 
μετατρέπονται σε οδόνες προθολής της ιδιωτικής ζωής προς τη δημόσια, μεταβάλλοντας ριζικά 
τον χαρακτήρατους. 


Έτσι, όταν η ΗβΠΠαΗ Αγεπαῖϊ έλεγε ότι «...μη στερητικό χαρακτηριστικό της ιδιωτικότητας είναι 
το γεγονός ότι οι τέσσερις τοίχοι της ιδιοκτησίας ενὀς ατόμου του παρέχουν τον µόνο ασφαλή 
χώρο για να κρυφτεί απὀ τον κοινό, δημόσιο Κόὀσμο...απὀ το να είναι κανείς ορατός...», δε θα 
μπορούσε να Φανταστεί ότι τα σύγχρονα µέσα επικοινωνίας θα στερούσαν και αυτό ακόµη το 
χαρακτηριστικό. 


Αυτός ακριβώς ο προβληματισμός για την εξέλιξη της σχέσης μεταξύ δηµόσιου και ιδιωτικού, 
αλλά και των µεταλλαγών που προκλήθηκαν απὀ τη ραγδαία τεχνολογική ανάπτυξη, ιδιαίτερα 
στον ευαίσθητο τοµέα της ιδιωτικής κατοικίας, αποτέλεσε το κεντρικὀ θέµα έκθεσης στο 
Μουσείο Μοντέρνας Τέχνης (ΜΟΜΙΑ) της Νέας Υόρκης, µε τίτλο «Η Μη-ιδιωτική Κατοικία». Η 
έκθεση αυτή αποτελεί, ίσως, µια απόδειξη των όσων αναλύθηκαν προηγουμένως και άλλαξαν 
το τοπίο στην Κλασσική συντακτική δοµή του χώρου. Όπως γίνεται αντιληπτό και απὀ τον τίτλο, 
η έκθεση παρουσίαζε 26 συνολικά σύγχρονες κατοικίες, έργα αρχιτεκτόνων από διάφορα µέρη 
του πλανήτη, μεμονωμένες οι περισσότερες, οἱ οποίες προσπαθούσαν να απαντήσουν στη 
σχέση δηµόσιου και ιδιωτικού και να επαναπροσδιορίσουντα ὀριάτους. 


Η ραγδαία ανάπτυξη των νέων µέσων επικοινωνίας λειτούργησε ὡως καταλύτης για 
αρχιτεκτονικές καινοτομίες. Οι περισσότερες απὀ τις κατοικίες που παρουσιάστηκαν στην 
έκθεση ήταν δεκτικές κατασκευές που προσλάμβαναν και μετέδιδαν εικόνες, ήχους, κείµενα 
και δεδοµένα . Αυτό είχε ως αποτέλεσµα αρκετά από τα στοιχεία που κατ’ εξοχήν ανήκουν στην 
ιδιωτική σφαίρα να αποκτούν δηµόσιο χαρακτήρα. Η κατοικία επομένως καλείται να συνθέσει 
ετερόκλητες επιθυμίες και λειτουργίες και απὀ απλό καταφύγιο να μετατραπεί σε ένα µέσο 
διάρρηξης, αναίρεσης και προβολήςτης ιδιωτικής ζωής στη δημόσια. Σε αυτό καθοριστικό ρόλο 
παίζει η νέα χωρική συνθήκη που δημιουργείται απὀ τα Ψηφιακά όρια τα οποία 
διαφοροποιούνται απὀ τα συμβατικά υλικά όρια και ανοίγουν «παράθυρα» επικοινωνίας σε 
έναν ρευστό και συνεχώς µεταβαλλόμενο οιονεί κόσµο. Κατά συνέπεια, ένας συμπαγής τοίχος 
χωρίς συμβατικά ανοίγματα µπορεί µέσω της ψηφιακής τεχνολογίας να μετατραπεί σε µια 
δυναμική μεμβράνη προβολής δεδοµένων, αποκτώντας έτσι µια ιδιαίτερη ρευστότητα που 
επαναπροσδιορίζει την υλικότητά του. 


Η έννοια της ιδιωτικότητας όπως Φαίνεται αποτελεί αξία που επαναπροσδιορίζεται στο χρόνο. 
Η ολοένα και αυξανόμενη ρευστότητα μεταξύ του τι είναι δηµόσιο και τι ιδιωτικό οφείλεται 
στη νέα χωρική συνείδηση που επιβάλουν τα ψηφιακά όρια. Ο ανθρώπινος νους µπορεί και 
αντιλαμβάνεται τον χώρο γύρω του ὡς σύστημα «κατευθύνσεων και προσανατολισμών», ως 
µία δυνητικότητα ή ως µία από τις πολλαπλές δυνατές πραγµατώσεις αυτής. Από αυτήν την 
σκοπιά, η συνύπαρξη του υλικού κόσμου µε αυτόν του κυβερνοχώρου είναι η υλοποίηση 
αυτού του δυναμικού συστήµατος που παράγει ο σύγχρονος άνθρωπος. Ο προβληματισμός 
γύρω απὀ τους διπολικούς συσχετισμούς αποκτάει σήµερα µια νέα διάσταση: οι νέες 
τεχνολογίες παράγουν συνεχώς τις προὐποθέσεις για τη συνύπαρξη των πόλων αυτών ως µία 

ολότητα. Τα όρια μεταξύ τους είναι δυσδιάκριτα και µεταβαλλόμενα, δεν παύουν ποτέ όµως να 
είναι μηχανισμοί παραγωγής νοημάτων. 


Το όριο πλέον δεν αντιμετωπίζεται ως Φράγμα, περιορισμός, αρχή ἠή τέλος µιας διαδικασίας. 
Διαρρηγνύεται, πτυχώνει, γίνεται µια µόνιµα ενδιάµεση, μεταβατική περιοχή, ένα κατώφλι. 
Μία σχισμή, ένα διάκενο στις ενσφηνωμένες εγκαταστάσεις που επιτρέπει ετερογενείς 
συναντήσεις, περάσματα σε γραμμές Φυγής, απελευθερωτικά γίγνεσθαι 

